วันที่ 18กุมภามีเพศสัมพันธ์กับแฟนไม่ได้ป้องกัน หลั่งนอกนะคะ ทานยาคุมฉุกเฉินวันที่19 ภายใน24ชั่วโมงแต่เกิน12ชั่วโมงค่ะ วันที่27กุมภามีเลือดออกประมาณ4วันคาดว่าเป็นประจำเดือนเพราะล่าสุดประจำเดือนมาวันที่31มกราค่ะ รอบเดือนประมาณนี้พอดี หลังจากวันที่2มีนา(รอบเดือนมาวันสุดท้าย) รู้สึกคัดหน้าอกนิดหน่อย วันที่4มีนาเลยลองตรวจครรภ์แบบจุ่มผลเป็นลบค่ะ แต่คัดหน้าอกจนถึงเมื่อวาน(6มีนา)และมีเลือดออกจากช่องคลอดเล็กน้อย อยากทราบว่ามีโอกาสตั้งครรภ์ไหมคะ
สวัสดีค่ะ อาการมีเลือดออกจากช่องคลอดหลังหมดประจำเดือนไปแล้ว โดยยังไม่ใช่เลือดที่ควรมาตามรอบเดือนถัดไปนั้น อาจจะมีสาเหตุมาจาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลที่ช่องคลอดหรือปากมดลูกโดยถ้ามีเพศสัมพันธ์ไม่ป้องกัน และกินยาคุมฉุกเฉินไปนั้น ยาคุมฉุกเฉินเองก็อาจทำให้มีเลือดออกผิดปกติทางช่องคลอดได้ แต่หากได้กินยาภายใน 72 ชั่วโมง กิครบตามข้างฉลากกำหนด โอกาสตั้งครรภ์ลดลงไปได้ 80-90%จากที่กล่าวมา ควรยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ หรือยังมีเลือดออกผิดปกติทางช่องคลอดต่อเนื่อง ควรไปยืนยันผลที่รพ.อีกครั้ง